ไฟแนนซ์ทูเดย์
...จับตาตัวเลขหนี้สาธารณะบานเบอะ สมชัย จิตสุชน จาก ทีดีอาร์ไอ ฟังธง 5 ปีจากนี้ผลจากประชานิยมโครงการจำนำข้าวจะทำหนี้ท่วม 7080% ต่อจีดีพี ขณะที่อดีต รมว.คลัง ทนง พิทยะ ห่วงหนี้นอกงบประมาณ และโครงการลงทุน 2 ล้านล้านบาท อาจดันหนี้สาธารณะเกินกรอบความยั่งยืนการคลังที่ไม่ควรเกิน 60%
15 มี.ค. 2556

...จับตาตัวเลขหนี้สาธารณะบานเบอะ สมชัย จิตสุชน จาก ทีดีอาร์ไอ ฟังธง 5 ปีจากนี้ผลจากประชานิยมโครงการจำนำข้าวจะทำหนี้ท่วม 7080% ต่อจีดีพี ขณะที่อดีต รมว.คลัง ทนง พิทยะ ห่วงหนี้นอกงบประมาณ และโครงการลงทุน 2 ล้านล้านบาท อาจดันหนี้สาธารณะเกินกรอบความยั่งยืนการคลังที่ไม่ควรเกิน 60%
...ขณะที่ จุฬารัตน์ สุธีธร ผู้อำนวยการสำนักงานบริหารหนี้สาธารณะ (สบน.) ยันว่า ต่อให้ลงทุน 2 ล้านล้านบาท แถมกู้เพื่อพัฒนาระบบน้ำอีก 3.5 แสนล้านบาท หนี้สาธารณะที่คาดว่าจะพุ่งสูงสุดในปี 2559 ก็ยังไม่เกิน 50% ต่อจีดีพี เหตุที่ว่าไม่สูงเพราะไม่นับเงินนอกงบฯ และหนี้ในอนาคตของประชานิยม รวมทั้งเชื่อว่าผลจากการลงทุนจะทำให้จีดีพีที่ปัจจุบันอยู่ที่ 11 ล้านล้านบาทนั้นขยายตัวไปด้วย สรุปว่าเรื่องของตัวเลขมันอยู่ที่มุมมองแล้วแต่จะมองมุมไหนจริงๆ
...กรมการพัฒนาชุมชน กำลังเชิญหน่วยงานที่เกี่ยวข้อง เช่น ธ.ก.ส. และกลุ่มออมทรัพย์ต่างๆ เข้ามาจัดระเบียบความคิดชุมชนเรื่องการใช้เงินเสียใหม่ หลังคำนวณถ้วนถี่แล้วพบว่ามีเงินไหลบ่าเข้าสู่ภาคเกษตร ไม่ว่าจะเป็นเงินกองทุนหมู่บ้าน 1.4 แสนล้านบาท เงินเอสเอ็มแอล เงินกองทุนสตรี และเงินจากกลุ่มสัจจะออมทรัพย์ รวมกันทั้งประเทศแล้วมากมายมหาศาลกว่า 2 แสนล้านบาท
...บอกตรงๆ ว่า พี่น้องเกษตรกร ชาวไร่ ชาวนา กำลังมึนเพราะใช้เงินประชานิยมไม่ถูกว่าจะใช้เงินก้อนไหนอย่างไรก่อนดี เห็นแบบนี้แล้วสลด เพราะอีกฟากที่ต้องหารายได้ก็ไปขูดรีดภาษีจากคนอีกกลุ่มหนึ่งเพื่อให้รัฐเอาเงินมาทุ่มซื้อเสียงกับคนอีกกลุ่มหนึ่ง แต่ทำไมคนกลุ่มนี้ถึงยังอยู่ในสภาวะหนี้สินล้นพ้นตัว เป็นภาระให้สถาบันการเงินต้องออกมาตรการพักหนี้ แก้หนี้นอกระบบ จนแล้วจนรอดก็ยังไม่พ้นวงจรอุบาทว์เสียที
...ล่าสุด ธ.ก.ส.เผยผลสำรวจความคิดเห็นกลุ่มตัวอย่างเกษตรกรทุกจังหวัด ในหัวข้อ “ระดับความสุขของเกษตรกรไทย” พบว่า เกษตรกรไทยมีความสุขในการประกอบอาชีพมากถึง 42.4% มีความสุขในครอบครัว 32.7% และมีความสุขจากโครงการช่วยเหลือจากภาครัฐ 14.1%